Paepark

Paepark (ka Pae park) on park Tallinnas Lasnamäel.Eesti Loodus 8, 2011, lk. 21.
Paepark asub Sikupilli asumis ning jääb Laagna teest lõuna poole vana paekarjääri maa-alale.Õpperada - Pae park Loodusõppeprogramm "Mitmekesine Lasnamägi" (vaadatud 3. veebruar 2012)

Pae pargis asub Pae karjäär. Veekogu on eri allikates tähistatud erinevate nimedega. Kohanimeregistris on see kirjas Lasnamäe karjääri nime all, kasutatud on ka Lasnamäe järve nime. Tallinna nimekomisjon kinnitas 2011. aastal nimeks Pae järv."Linnavalitsus määrab Tallinna veekogudele nimed" delfi, 18. oktoober 2011 See on suuremõõtmeline tehisveekogu, mis on tekkinud pikaajalise paekivi kaevandamise tulemusel. Karjääri sügavus on 8 m. Ümber korrastatud veekogu kulgeb 1,9 km pikkune asfaltkattega kergliiklustee.

Pargi elustik
Puuliikidest leiduvad pargis näiteks remmelgas, haab, kask, hall lepp, vaher, toomingas, harilik pooppuu, aprikoosipuu.

Veekogul armastavad pesitseda ja puhata veelindudest naeru- ja kalakajakas, sinikael-part, kühmnokk-luik, tuttvart, tuttpütt, lauk. Järve lasti 2009. aastal 350 karpkala.

Viited

Välislingid
"Lasnamäele tuleb paepark" Eesti Päevaleht, 13. detsember 1996

Kategooria:Tallinna pargid
Kategooria:Lasnamäe linnaosa